Iveki.

Siva bakumbuza kwakona abamkeli bepepa ukuba le nyanga yeyokupela kule kwata, mawufike umrumo.

S1VE ngcaizi nkuba n William M. Mdledle, owayegwetyelwe unyaka entolongweni, namasbami amatatu anesitandatu emivumbo ye katsi, ngokubulala inja ka Mr. Fraser, walapa wabhubhela entolongweni yase Monti. Mhla waye katswa leyo mivumbo wamana ukukapaza igazi ngomlomo—nge­nxa yenja.

Nxana kugwaqaza nabenzi miteto nje yile Rafu ye zinja kutiwa makatinina ke yena umntu omnyama ongazange are nase mabalini amandnlo ukuba yinto eke irafelwe inja Sitsho kuba u Mr. G. Eirwood, ilungu le Gqugula (Town Council) elipete le Dolopu ude waya kumangalelwa esala ukurafela izinja zake.

Ngolwesi Bini lwe veki egqitileyo, e Ngqushwa ibe buwokowoko inqwelo ne ntente, nendibane yabantu abaze Emboni- sweni Kade ibako imiboniso emibi neswele ukulnngiselelwa, wona lo usewodwa ngobnbi. Ibingowabe lungu bodwa, befane bepana imali nje ngempahla eyiswele kakubi intlatla.

Indlali zase Ngilani e Bhayi ziyoyise i Eastern Province XV nge 8 wickets.

Isivuno salo nyaka siya tembisa kweli lase Koloni, ukutatela koma Nxukwebe noma Sheshegu kuse e Rura abanye baya kuvnna amadala. Indawo ezibalelweyo li langa kutatela e Ngqushwa ekaya kuse elwandle, lenze umtsi koma Rode nama Qugqwala laza kubalela kwesi sigingqi se Qonce.

Umshumayeli walapa opambili, u Mr. Tom Sambula, ubayale kakulu abantu nge Cawa engapaya kwedluleyo nangayo le ukuba bangangeni okwesibini esonweni sokuya kubonela ukudlala kwe ndlovu namahashe aqeqeshelwe nkudlala ezi Sakisini, imali mabayigcinele itikiti.

u Mr. C. J. Levey Imantyi yase Batenjini umiselwe ukuba abe yi Mantyi yokumana ityelelela umzi wama banjwa e Ncora ; u Dr. T. L. Craister naye umiselwe ukuma na etyelelela kwa lowo mzi. Le ndawo ibifuda ihanjelwa yi Mantyi nali gqira lase Sidutyini ngapambili.

Induna zika Lobengula ziyise ngokwazo incwadi yenkosi yazo ku Mntan’ Omhle, u Kumkanikazi u Victoria, ote akukova ukuyifunda wayinika ipakati lake elipete i Koloni zonke u Lord Knutsford ukuba ayipendule ngokufanelekileyo. Indawo abahambele yona yeyokuba u Rulumente abambatise ngepiko lake bangadywidwa umhlaba wabo ngama Bhulu.

Ayivakali kamandi lento yenziwa ngu Rulumente ukuti yakupupuma ingxowa yake yimali, avakalise ukuba uzakunyusa imivuzo yo mantyi nezandla, endaweni yokubulala le rafu yamaphekepheke (House Duty) awayete mhla wayimisa unetyala yobulawa akuba nemali eyaneleyo engxoweni.

Umteto wokuba ababulali mabangaxho- nywa mababnlawe ngentsimbi yombane (electricity) uhlokonyiswe ngo January ogqitileyo e North America, waye usiti emva kololuhlokomiso ze kungaxhonywa mntu. .Kuhle inkinge ematyaleni e Jaji ngokusuke kubeko umbanjwa obulele umntu ngo January, laye isiko lakubulala izigebenga ngentsimbi yombane limiselwe ukuqala akupela u January. Liwakohlile ke ama. ciko, afane amgc'na entolongweni lowo mbulali kuba engenakuxhonywa engenako nokubulawa ngombane.

U Emperor William Ikumkani yama Jamani ityelela.e Ngilani ngalenyanga.

Abantu abatshate ngonyaka ogqitileyo kule Koloni ba 5,241 ; kongapaya 5,038; ngo 1886, 4,774; ngo 1885, 5,003 ; ngo 1884, 4,970; ngo 1883, 4,850; ngo 1882, 5,136.

E Palamenteni yapesheya ubuzile u Mr. Bradlangh ukuba u Rulumente we Nkosazana utinina ngababanjwa bakwa Zulu. Ute ukupendula u Baron Henry de Worms u Rulumente akanakufaka lunyawo kulowo moimbi.

Ubugebenga bnkulu e Natala, bufun’. ukufana nobase Johannesburg, sebahlukene ngokuba e Natal ngabantu abamnyama abanobugebenga, ngokukodwa emankaza- neni, ekubeni e Johannesburg inkoliso yezi gebenga zingabelungu.

Umbhaleli we *Natal Mercury* ose Mpe. ndla uti, knlwe amadoda amabini nge ntonga ebanga inkazana, enye yatiwa gqum olungopiyo entloko yafa emva kwentsuku ezintatu.—Omnye umfo ubinze umfazi ngo- mkonto ngenxa yobukwele, sekubonwa kusisa kulowo mfazi.—Omnye umbhexeshi ute ekulule kwafika enye inqwelo yamisa ecaleni le yake, wayigxota wati mayihambele pambilana, bapambaniselana amazwi engxabano ababhexeshi, wada washenxa ofikayo. Ute akukov’ ukukulula inkabi, wachola imbokotwe waya kulo nqwelo, wati ebesiti makati nka entloko kulo mbhexeshi engxate eziko, wakuposa, wabeta umkokeli, oye kuwa ngentloko emlilweni ete ti. Basuke balibala kukulwa endaweni yokumhlangula emlilweni, bate bempakainisa laye elinye iliso seliqhuqhumbile.

Abatengisi behabile e Markeni yalapa kutiwa benza ubuqinga bokuyilayisha pakati engalungileyo baze baqukumbele ngentle, enzima. Akukanye ibhaqwa lonto, seku- songiwe ukuba ofunyenweyo aze abanjwe ngesixhanti ukusiwa ematyaleni.

U Mr. H. Watkins, umsiki wengubo e Kapa uzibulele ngokusela ityefu, imbangi ayaziwa, kufunelwa ekutini udaniswe kuba kade egalela imali zake knla mingxuma ye golide engafumani mbuyiselo.

U Lord George Hamilton uvakalise e Palamente yapesheya ukuba u Rulumente we Nkosazana uzakwaka ama 70 enqanawa zemfazwe ezogqitywa ngo 1894, zidle izigidi ezimashumi mabini ane halafu eponti.

Ikumkani yase Servia u Milan upumile ekupateni ngoknngapili kwangena unyana wake u Prince Alexander osazakubanjelwa ngu M. Ristics okwangoku kuba esemncinane.

Umgcini we Posi yase Qora (Alicedale) nsematyaleni kutiwa ushinte amashumi asixenxe eponti ku Rulumente.

E Cookhouse ngolwesi-Bini, lweveki egqitileyo knbonwe izidumbu ezibini zisihla ne Nxuba, esinye sesendoda enesiqu esinye sesenkwenkwe. Ibe yinqaba ukuziputuma kuba ubuzele kakulu umlambo aye amanzi e Nxuba engena ntlambi iti yakuwangena nebisaziwa iviwe seyisiti “ Arara.”

Lowa mfo wase Natal owamtshixela pandle umlungu akupuma ebusuku wakumbula kumkake, yada yangena ngefestile indoda yambamba yamtena, ugwetywe yi Jaji ukuba awezwe ulwandle bonke ubom bake, okanye ahlale 20 eminyaka ento­longweni na 30 emivumbo yekatsi.

Abantu abaneziza emityinini yase Rini bate gudu esikweni lokubamba amahashi abantu xa ahamba kwezo ziza zabo. Le- mihlaba ayibiyelwanga, ingalinywa noku- linywa. Amahashe angamaveliti angavumiyo nkuqutyelwa esikiti ungafika enamanxeba, kubonakala ukuba uti umntu akudinwa kulisukela alihlabanisele.

Izikula zangapandle zovalwa ngolwesi- Hlanu, nge 29 March.

Ucingo olufike izolo luvela e Ngilani Inti ngo-Mvulo March 11, e Palamenteni u Baron Henry De Worms ute ukupendula isicelo se Nduna za Mandebele u Rulumente we Nkosazana uzilungiselele nkutumela Umpati ku Lobengula. Ute ukongeza kwelo, u Rulumente akakolwa yimiqatango yesipo eti makuze kungeniswe imipu nengxawa, nmcebisa u Lobengula ukuba ayig»qule leyo ndawo.

Amalungu atile e Palamente yase Ngila- ne ndawonye no Mr. Chamberlain, Rev. Mr. Walton, no Mr. Dunn, azenze i Komiti yokusebenza ukuba ela Bahlambeli (Bechu- analand), lipatwe yi Nkosazana ngokwayo lingabi nanto no Rulumente wase Kapa.

Kwi Innings yokuqala ye Bhola pakati kwe XI yapesheya ne Xljye Koloni yonke, i Koloni lenze 84, Amangilaui enza 148.

Imalike yempahla ehambayo ibe pantsi ngale veki igqitileyo, zite zakutetelwa inkabi ezibotshwayo azabi namtengi, ezokuxhelwa ziqale kwi £5 zapela kwi £6 10s. inye; amatokazi aqale kwi £3 7s. 6d. apela kwi £3 11s. 6d.; idyongosi £2 8s. inye; imazi ezanyisayo ziqale kwi £2 5s. zapela kwi £3 4s. inye; imazi £2 10s: inye; imazi zegusha ziqale kwi 5s. zapela kwi 10s. inye; inkunzi zegusha ziqale kwi 6s. 6d. zapela kwi 10s. inye ; inkabi zegusha zapela kwi 10s. 6d. inye.

Kuya kuqiniseka ngokunye ukuba i Ru-" luneli u Sir Hercules Robinson uya kumka lakupela ixesha lake ngo April ozayo.

Abantu abangcwatyiweyo apa e Qonce ngonyaka ogqitileyo ba 186, kwelonani abelungu ba 121, abantsundu 63. Intsana ezazalwa sezifile 2. Ngongapaya unyaka 1887 kwangcwatywa abelungu 87, abantsu­ndu 81, abazalwa sebefile 6 bebonke 145. Ngongapaya kwalowo 1886, abelungu 62, abantsunda 87, abazalwa sebefile 11, be­bonke 160.

Eyase Nxukwebe intlanganiso yo Titshala yomnyaka iyakuba ngolwesi-Bini nolwesi- Tatu Iweveki yokuqala ku April. Kuya kudlalwa ne Bhola.

Umlungu wase Humansdop ongu Barnes umenzi wentsimbi zamaxesha uboleke ihashe lomntu omnyama esiti uyakulungisa ipiyane yomlungu atile kwakufupi. Ulifake izipolo kwalapo wenza umgqwetesha ukusinga e Bhayi apo afike walitengisa wakwela e posi-karini ekoko, lwamboxo utuli ukusinga e Bhakubha nase Nkoyi-yanko.

U Mr. L. H. Goldschmidt, M.L.A., ilungu le Palamente ebelimele i Clanwilliam ubhubhe ngolwesi-Bini e Frankfort. Ube- ngomnye wabahlobo babantsundu kulonku- ndla yombuso.

Imvo Zabantsundu

NGOLWESI-NE, MARCH 14, 1889.

IMIBONISO YABANTSUNDU.

AMAWETU akweli linganeno kwe Nciba abonakala engayipapele Imiboniso Yezilimo nempahla efuyiweyo, imbangi yoko asiyifumani kakuhle ukuba yintonina. Ngapesheya kwe Nciba kwelipetwe ngu Captain Blyth, nelipetwe ngu Mr. Levey Umboniso yeyona nto inkulu ezibonakala ngayo ezo Mantyi ukuba ziqulaquleka macalana onke ukuzama ukulusunduzela pambili uhlanga olu Ntsundu ; kananjalo yeyona ndawo kugcadiywa kuyo zikulu nazizi khutali zakowetu ezinezinto ezityebisa amehlo kumboneli, upawu oluble ke olo.

Kweli akuko nto injalo, upawu olubi ke olo. Into esinga amawetuangahlala eyigcinile ezingqondweni nase ntlalweni yawo, yile yokuba, lento ilu Hlanga ayinako ukuma ndaweni nye lonke ixesha lobuko bayo emhlabeni; *lumelwe* kusinga pambili, okokuba alusingi pambili *lumelwe* kubuya ngomva. Injalo ke yonke into ekoyo emhlabeni, ayize ibe simakade—ihamba enye yezo ndlela mbini. Lendlela yesibini—yokubuyela emva, sinosizi ukuti ine mitshontshi yayo emana ukubonakala kuhlanga lwakowetu, enjengokuba ngale minyaka sikuyo amasiko awayeboniwe ukuba ngawobudenge ayakhutazwa ; anjengo lwaluko, ukulobolisa, namanye. Kupatwa kuyekwa kwinto zenqubelo pambili ezinje ngokwaka ingxande zezitena, nokumisa imi- sebenzi enjengoku cwela, nevenkile nobufama, neminye. Sekuko iqela kumawetu eliti makusongwe izandla kuvalwe imilomo ngumzi ngemiteto yombuso esipantsi kwawo, sibe zitungula ezifane zati ndla indlebe namehlo simana ukulandela nje. Imfundiso nengqeqesho yolutsha itiwe ngqam pantsi seliligama lodwa, noko umzi uhleli awenzi nto yakuzi zamela ngokwawo.

Imiboniso ebako kweli lizwe iba yeyabelungu bodwa, uti umntu omnyama akungenisa eyake into ifane nomkuna emasini kubapati nabanikazi mboniso. Umboniso yinto ekhutaza abalimi ukuba bahlwayele intlobo ezilungileyo zembewu, nabafuyi ukuba baqwebe impahla egqitiseleyo ngokuluuga nobuhle. Ikhutaza nabapete amashishini ukuba babonakalise um- sebenzi wezandla zabo; ikhutaza namanenekazi angamagcisa uku- bonakalisa imisebenzi eyenziwe ngawo, ikhutaza kwane nqubelo pambili entlalweni ngokunikwa kwamabhaso kwaba makaya ane ntlengeto emandi.

U Rulumeni wenza yonke imigudu anayo ukukhutaza ulimo lomhlaba, nemfuyo yentlobo ezilu­ngileyo zempahla ehambayo. Kwi miboniso eyenziwayo naye ufaka isandla ngokurola imali ; akuko ntandabuzo ukuba bangati abantsundu bemanyene bahlanganisa inani elitile lemali yokwenza um­boniso u Rulumente angabaxhasa Ukuba kunoku butwa amashumi amahlanu (£50) eponti angacelwa u Rulumente ukuba ancedise kwangamashumi amahlanu; nokuba likulu elinokubutwa, yena ancedise ngelinye ikulu. Ilinga elinjalo alifanele kuwa pantsi kumadoda angqondo zihluzekileyo, nanqwenelela ihambiselo pambili yohlanga oluntsundu. Ukuba liyenziwa elo linga kungangeniswa kwa abantsu­ndu abaqondwayo ukuba babe zi Jaji zokukangela nokuxela izinto ezivenileyo, babe ndawonye na Mangesi ambalwa anyulwe kwa ngaba ntsundu. Lento siyi vadlanya nje siyi bhekisa kuni mzi ontsundu wase Koloni onganeno kwe Nciba. nose Mtata nangapaya kwawo. Umzi upila ngabantu abambalwa kade; ukuba amadoda apapileyo ashukumile asitandabuzi lento iya kwenzeka njengento zonke ezingati zinzima emehlweni, kanti zoba lula zakutatyatwa ngezandla. Ezizinto bezingafanele ukuba zibe zisenziwa amacebo kubantu base Koloni xa sezide zafun’ ukubadina abapesheya kwe Nciba, lumkani bangati abokuqala babe ngabokugqibela, abokugqibela babe ngabokuqala.

Amanqaku.

Lento yokugungxulwa kwe mfundo yasezi Sinaleni zaba Ntsundu ayivumi ukuqeleka. Kwi ngxelo yo Mhloli epambi kwetu ye kwata egqitileyo, izikolwana ezineinane zabe Lungu zivulelwe ucango olubanzi kunene lokufundisa ziye kupela kwi Bakala lesi Tandatu (Standard VI). Esase Mtonjeni, ngapaya kwe Ncemera, esibantwana babe sitoba, nesase Katikati, e Spanover, esibantwana babe sibhozo zikwelo Ba­kala lesi Tandatu. Kodwa isinala yase Dikeni (Lovedale) efundisa intsapo engapezulu kwa makulu amatatu nda­wonye nabafunda umsebenzi, ibiyelwe utango lokuba ipele kwi Bakala lesi Hlanu. Ititshala eziqukwe kona ngo mangqayingqayi abamfundo ipezulu, abapumeiela iniviwo ze M.A. ne B.A. pesheya nase Kapa. Makabe lawo mawonga abo emfundo apezulu asebenza ntoniua apo e Dikeni xa ifinizisiweyo nje imfundo?

Abanye abafuyi-mpahla basa sitelwe lixabiso lokufuya igusha. Uti omnye enenkomo ezininzi, kanti akakukatalele nokuba abe nawo namaghumi amabinjegusha. Kokwetu ukubona igusha ipambili ekuncedeni umntu ngezimini. Imali inqabile ngenxa yobupantsi bezilimo kwane mpahla ehambayo. Olungelweyo zilimo uti ukuze afumaneiqoshana elinokumnceda ade atangise into eninzi yokutya, aze ati nxa atengisa nge nkomo efuna ukuncedeka ade atengise zibe linani. Into ebonakala inokumputuma umntu ikwa yigusha. Njengento yonke negusha ine zizatu ezibangele ukuba kube nzima ukufuywa kwayo; esona sikulu kuzo zonke kukungabiko komhlaba, kuba sinainbuzane esiti kwi ndawo esifuywe kuyo siwubhuqe umhla­ba ungabi namsebenzi. Ayingelahlwe ngeso sizatu nxana kukangelwe uncedo lwayo. Nosebenza edolopini uti akupelelwa ngamandla, abe njengomntu osasebenzayo xa enze ubulumko bokutenga igusha. Nakuba ixabiso loboya selipantsi kwinto ebelifudula liyiyo, busafu- mana intwana eyanelisayo obulungileyo, nobukatalelwe ngokusetyenzwa ngumfuyi. Amadoda alilumkeleyo ixa elizayo ngengakunyabeli ukuqweba, nokufuya igusha.

Ngolunyueo lusand’ ukubako e Rini intshaba zika Mr. Douglass zati ngokuhamba zisingila izibi zokumngcolisa uku­ze angavotwa zada zahamba zishumayela ukuba entlanganisweni yabantu abantsu­ndu ute yena (Douglass) utanda ukuba umlungu nontsnndu bayamane ngamacala ezi Jurini xa kutetwa amatyala yi Jaji. Kuvele Igq veta lenkundla ye Jaji u Mr. Francis Brown wawutolika umteto njengoko unjalo, inteto yake wayitumela kwi pepa eliyi *Penny Mail,* uti:—Umteto njengoko ndiwubona unjalo, xa uxelwa ngokufutshane ngokubhekiselele izijurini uti: *Yonke indoda,* ngapandle kocalulo Iwebala, ebudala bupakati kwa 21 ne 60 inemfanelo, imelwe kukungena ebujurini ukuba inazo imfanelo ezitile. Imfanelo yomjuri makabe ngohlala endlini erafelwa i (£15) shumi elinantlanu leponti ngonyaka, mhlainibi ibe yeyake londlu, mhlaimbi abe ngunyana walondlu, okanye walowo uhleli kuyo. Imantyi inyanzelekile ukuba yonke iminyaka ibhale uluhlu oluyinene lwamadoda ngamanye anezimfanelo zikankanywe ngasentlaapa. Kololuhlu Umhluzi matyala uyakunyula amadoda abe 27 njengokwezimiselo amelwe kukokelwa zizo. Oko­kuba imantyi ayibabekanga kolo luhlu abantsundu benazo imfanelo ezifanelekileyo, okanye nokuba umhluzi ubatsibile, bobabini abapumelelanga ekuwenzeni umsebenzi wabo.

Esiqingateni sase Ngqushwa kuko umteto ongqongqo kakulu wokuba wonke ubani obonwe ese venkileni, nokuba use ndleleni eya evenkileni, nokuba ukumendo omkulu wenqwelo, engena bhulukwe—makabanjwe asiwe ematya­leni, ize i Mantyi imqeqeshele ezibhulukweni ngokumhlalisa esebenza entolo­ngweni ivekinokubazimbini. Besikolwa ngulowo mteto kuba besisiti imantyi ilinga amacebo okungqumza ubunyamakazi bokuhambaze kwabantu bebakulu. Kute ngobu kwindla amaqaba akalusa apula uluti, snka laliweza ukuba mhlope lonke ilizwe le Ngqushwa, ngaba kweta zanyakazela kakubi pakati kwemizi, nase zindleleui ezimbelwana. Kuta ngenxa yobukulu bentsholo, nengqongqo, wada oka Ngwekazi wazitetisa ukuba zingenziwa kwesakowabo, asuka amaqaba aya kucela ku Mantyi ngeliti, into edala izipitipiti zokulwa ngumtshotsho, wavuma umantyi wasele yaleza ukuba mayipeliswe inkongo. Ngoku kwelozwe lase Ngqu­shwa uti umntu ehamba kube kusiti makafihle amehlo, kuba abakweta ba- hlwayelekile ngokuvulelwa yi Mantyi, ababanjwa nanga mapolisa. Ayicacile ke eyona nto kujongwe kuyo zipata mandla ekunyanzeleni amaqaba ezibhulukweni; nokuba aqeqeshelwa enqubelweni pambilina, nokuba liqinga lokutyebisa ezivenkilana zase Ngqushwa kusinina.

UDABA OLUMNANDI.

Bokumbula abalesi betu ukuba isipelo sonyulo Iwamalungu okumela i Dayimani e Palamente, saba nesipitipiti esabangwa kukusuke u Mr. O’Leary, ongumxhasi wecala lika Sir G. Sprigg apumelele kologqatso ngamagama abantu abemkayo kwelozwe, naba sebese mangcwabeni, wamangalelwa ngu Mr. W. S. Lord owayeshiyekile, engolandela yena. Lati xa selitiwe gabangxa kakulu ukutetwa elotyala yi Mantyi, u Sir. O’Leary wabhenela kwe nkulu inkundla ye Jaji ngeliti, izimangalo zokoniwa kwe voti azitetwa ngo Mantyi, zitetwa yinkundla enkulu ye Jaji yodwa. Yati Inkulu ye Jaji unyanisile, iposisile imantyi ukuliteta elotyala, labhanga ke. Undulukile u Mr. Lord waya kumangala kuleyo nkundla inkulu efile yamgwebela. Kute cwaia nje uyasebenza. U Mr. Lord ayamazi amawetu ukuba einbusweni ngowecala eliti ontsundu malatantaswe ngempato yobulungisa engaketi mabala—icala elino Sir T. Scanlen, no Mr. Sauer, no Mr. Innes, nabanye-Yi-lonto ebangele kuba ukufuta kodaba lofcuba ugwetyelwe u Mr. Lord, kuti Amfane netontsi lamanzi fcumntu onxaniweyo. Huntshu Upington ! obulinga ukumxinzelela oka Lord. Huntshu nawe nkanunu ! obuseluncuma olu- mbhoxo wa&ubona exinzelelwa *oka* Lord. Huntshu, nawe mfo *ka* Pelem no Folosi wako oshumayela ukuba makwandiswe icala labaxinzeleli bohlanga oluntsundu. U Mr. O’Leary obe “ ngene ngayimbi indawo” aka “ ngena ngalo isango ” utatwe walanthswa ngapandle kwakwelocala ebetyoboze kulo wayakuwa ngopote, nanko selebhekise amanqondwana pezulu e Kimberley. Kuti emfazweni kwakuwa amagora atenjiweyo zife intliziyo zomkosi. Kwaba kubi mhla kwasala iciko lika Solomon apa e Qonce, yahlela ezantsi imizimba mhla kwasala ingqanga *ka* Douglass e Rini into ebiti yakuteta e Palamente bashukume macalana onke, kwabakubi mhla kwasala u Mr. Lord lo savakala sisiti; yinene yinene u Tixo uyalulahla uhlanga oluntsundu? Satandazela ukuba wanga angayikwelelisa imini yokululahla side nati senze eyetu imizamo emincinane yokulinga ukuluvusa. Oludaba, kwanje ngolokupumelela kuka Mr. Douglass e Rini luyakwamkelwa ngovuyo nguye wonke uba­ni okangele ngeliso lokutamsanqelisa kwiminyaka nakwisizukulwana esizayo sohlanga oluntsundu.

Umgwali Wakwa Ngqika.

Abalesi bako bangatanda ukuva ngalomzi wetu, noko ingemzi unanto zipi. Ngowona mzi usikolo esikulu sakwa Ngqi­ka owasekwa ngabafundisi oTiyo Soga no Johnston, malunga ne 1857.' Namhla ucandiwe, wapakati kwefama usizibana esimalunga ne akile ezingama waka amatatu. Ucandwe amasimi azi akile ezilishumi zetyatanga, walowo umntu wanikwa itayitile yake. Lamasimi ali 150, kwaneziza zawo zikwaugako. Mhlana wacandwa kwatiwa xa abantu bawagqibileyo ukuwatabata amasiimk baya kunikwa itayitile.

Ngapambi kokufa kwelizwe ngo Ngca- yecibi izibonda zalomzi ibingo Dukwana no Festile Soga, obete ekungabikweni kwake waselebanjelwa ngunyana wake u Petros. Lide lafa, labuya laxola. Lixolile ke akubanga sabako sibonda. Wabe sewucandwa ke nomhlaba. Atatwe agqitywa ke amasimi, kwatetwa nge tayitile ye dlelo. Kute kuba kungeko sibonda akwabiko mntu unokuyita- batela pezulu indawo ye tayitile. Kuti kwakuyiwa ku Mantyi kufunwa isibonda ati. asina kumiswa isibonda kubantu abacaudileyo. Kucelwe itayitile ye Commonage, wasuka wati, kuko umteto wokupatwa kwe mizi (Village Manage­ment Act), nguwo u Rulumente awumisele ukuze umzi unqabe ngawo; itayitile ze Commonage azisenziwa ngoku kwamiswa lomteto nje. Lomteto we Bodi ngulowa unje ngopete umzi wase Lessey- ton, kwa Ndlovukazi. Umzi uhlanganisene wazwinye, watumela isicelo ku Rulumente ngo Mantyi ukuba ungeniswe kulomteto. Usuke wavuma u Ru­lumente, wasele wuhlaba ngesi shumayelo kwi *Government Gazette,* exela imida yo Mgwali, wamisa nosuku lokunyu- Iwa kwamalungu alo Bodi—ayakuba ngamadoda amatatu—amadoda augabemi base Mgwali, engaba voti. Lufikila olosuku usuke jibilili u Mr. Jaffa wawucasa lomteto. Wati awulunganga kuba uyakunika amalungu ale Bodi igunya lokuyincipisa impahla, njengokuba umhlaba umncinane. Uvele ke lowo ka Jafta seleuehlokondiba lamadoda amakulu ngamatatu nangalishumi. Bawunyelisa kakubi umzi lo uwutandayo lomteto. Bate bakufumana okokuba abanamandla ngevoti bapupumisela pandle; bafumana batinteleka bebesebeyintyontyela ukuba ikiyokubangenela kulo "ntlanganiso ngamabhunguza. Kupantse kwehla indaba. Bawauwelele ezixantini nge ngomso, sebe siya kumantyi bezibhene. Ute umantyi mabagoduke uyeza ngo 13 February. Babuya sebezinyokoto ukudinwa kuba bebekade bezityambela.

Umhla ongaliyo wona ufikile, babesebe siti “ soke sibone,” u mantyi ufikile, wabakalimela ebalumkisa ukuba beyakuti njengokuba bewuchasa nje lomte­to bakubuye bazisole kamsinya. Utshilo onamava.

Singasesi ncama ukuba umzi wase Mgwali awunabafo ukuba ungoyiswa zezi zityetyaua zimpahla ziyiqwebe kwangalomhlaba. Unga ungema njenga madoda okuya u Mfundisi, amadoda amakulu anengqondo, ne Mantyi yabo elumkileyo,—bonke bengakuwo. Ukuze ume lomzi wenu kupela qinisani njenga madoda. Akuko nto imbi njengompakati okangelele ingxowa yake yodwa, ocinga ukuba umzi lo kupela yindlu yake. Kungenxa yamadoda anjalo ukucinga esingena emgxobozweni nakwezonyulo izinto. OkaGabha wayete—“ zenibe yi mbumba yatnanyama.”

EZE LIZWI .

ISIYALO ESIHLE.

Kumapepa endaba avela pesheya ko- Iwandle sike sabona amazwi ate umfundisi odume kunene u Dr. Somerville we Free Church, wayala ngawo abafundisi abebengeniswa kulomsebenzi ubekeke kakulu. Kulomazwi sinika azintloko esikolwa ukuba aya kuba luncedo olukulu kuwo wonke umzi. Ute: 1. Kuyinto enkulu ukuba nisigcine isimo sobubedesho pakati kweyenu imipefumlo. Niya apo niya kuraulwa zizihendo ezmgatetekiyo. Nokuba nangoku seninalo utifi Iwengozi eziva kuniraula, nisaya kotuka nakufika emsebenzini. Niya kufunyanwa yimimova evela ebuhedenini eza ingavakali iwutambise umpefumlo, iwutyafise, ibete umfundisi angabi namandla okuwuquba umsebenzi we Nkosi yake. Ngoko nyamekelani kuqala impilo yeyenu imipefumlo, nibe nobudlelane obungapeliyo no Krista nihlale kuye. Kumbula lamazwi ati Inene, inene nditi kuni, ukuba anitanga nidle inyama vo nyana womntu, nisele igazi lake, aninaho ubomi kuni.’

“2. Ukuze oku kwenzeke vibani nga- bafuudi abanyamekileyo be Zibhalo. Mazibe lelona qabane lenu noyena myali. Izibhalo zililizwi lika Tixo zonke. Uku­ba lyadamba inkolo yenu kuzo, nini eniya konakalelwa, zona ziya kuma zimi. Abangakolwayo, abanobudenge, abakohlisi, abalaulwa zinkanuko zenyama, abasenenkolo ezigwenxa, abantliziyo ziswele ububedesho, nabasakonza umhla­ba, bangahlangana bazivukele Izibhalo bade bange bazigqubutele, kanti ziya kuvela zingati zihlambuluke okunye. Ukuba Izibhalo ziko entliziyweni yenu, nase sandleni semi, nase mlonyenii wenu, akuko nto emhlabeni eya kunoyisa.

“ 3. Akufuneki ukuba ndinixelele ukuba maze kungabiko nto ipazamisa ukuzinikela kwenu emsebenzini wenu. Ningabatunywa bokuvakalisa Umuqamlezo. Nokuba nipina ningalibali ukuba owona mcimbi wenu kukunqandela imipefumlo ku Yesu. Zonke iyure zokupila kwenu sebenzani niengabatu- nywa baka Kristu. Ukuba niyafundisa xelisani yena; xa nishumayelayo, shumayelani ngohlobo lwake; xa nipilisayo nenze njengoko enzayo ; kube njalo naxa nipete umsebenzi wezandla.

“ Yibani ngamadoda anengqondo. Yitini niyingqina imigca esesihlalweni nizikangela izinto ezinirauleyo. Amehlo enu makahlale evulekile ukuba uiziqonde zonke izinto. Kulungeleni ukwamkela icebo nokufundiswa yimizekelo engancedayo, nezinto enizixelelwa ngabanye abazalwana. Yibani ngabatobekileyo, abayamkelayo imfundiso nokuba ivela kubanina.”

5. “ Hlalani ngoxolo nabazalwana benu Amazwi arabaxa nengcingane ezimbi ngabazalwana benuziyakunijubela. Noko ningeqale niqonde abantu abasemsebenzini bahleli besesicengenisokuxabana, kanti lonto asikuko nokuba iyawupazamisa